የኢትዮጵያ ፕሪሚየር ሊግ 20ኛ ሳምንት ጨዋታዎች
የኢትዮጵያ ፕሪሚየር ሊግ የ20ኛ
ሳምንት ጨዋታዎች በመዲናዋና በክልል ከተሞች ነገና እሁድ ስምንት ጨዋታዎች የሚካሄዱ ሲሆን፤ የሊጉ የሳምንቱ ትልቁ ጨዋታ የጣና ሞገዶቹ ባህርዳር ከተማ ከመቐለ 70 እንደርታ የሚያገናኘው ግጥሚያ እሁድ ሚያዝያ 6 ቀን በባህርዳር ስታዲየም ከቀኑ ዘጠኝ ሰዓት ይካሄዳል። ነገ አንድ ጨዋታ ክልል ላይ ሲካሄድ፤ ወልዋሎ ዓዲግራት ዩኒቨርሲቲ በሜዳው መከላከያን ከቀኑ ዘጠኝ ሰዓት ያስተናግዳል። ሊጉ እሁድ ዕለት ቀጥሎ ሲውል ሰባት ጨዋታዎች የሚካሄድ ሲሆን፤ ወራጅ ቀጣና ላይ የሚገኘው ደደቢት ከድሬዳዋ ከተማ፣ አፄዎቹ ፋሲል ከተማ ከደቡብ ፖሊስ፣ ጅማ ላይ ጅማ አባ ጅፋር ወራጅ ቀጣና ላይ ከሚገኘው ከስሑል ሽረ፣ አዳማ ላይ አዳማ ከተማ ከሃዋሳ ከተማ እንዲሁም ደቡብ ላይ ወላይታ ዲቻ ከኢትዮጵያ ቡና በተመሳሳይ ከቀኑ ዘጠኝ ሰዓት ላይ ጨዋታቸውን የሚያደርጉ ሲሆን፤ ቅዱስ ጊዮርጊስ ከሲዳማ ቡና በዚሁ ዕለት በአዲስ አበባ ስታዲየም ከቀኑ አስር ሰዓት ላይ ፍልሚያቸውን የሚያካሂዱ ይሆናል። ፕሪሚየር ሊጉን መቐለ 70 እንደርታ በ42 ነጥብ፣ ሲዳማ
ቡና በ34 ነጥብ እና ፋሲል ከነማ በ33 ነጥብ
ከአንድ እስከ ሦስት ያሉትን ደረጃዎች ይዘው በደረጃ ሰንጠረዡ አናት ላይ ተቀምጠዋል። በአንፃሩ ደቡብ ፖሊስ፣ ስሑል ሽረ እና ደደቢት ደግሞ ከ14ኛ
እስከ 16ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጣና ውስጥ ይገኛሉ፡፡ የፕሪሚየር ሊጉን
ኮከብ ጎል አግቢነት
የመቐለ 70 እንደርታው አማኑኤል
ገብረሚካኤል በ12 ጎሎች፣
የመከላከያው ምንይሉ ወንድሙ
በ11ጎሎች እንዲሁም
የሲዳማ ቡናው አዲስ
ግደይ በ10 ጎሎች ከአንድ
እስከ ሦስት ያሉትን
ደረጃዎች ይዘው ከፍተኛ
ጎል አስቆጣሪነቱን እየመሩ
ይገኛሉ።አዲስ ዘመን ሚያዝያ 4/2011በ